|  |  |
| --- | --- |
|  |  |
|  |
| **KAUNO MIESTO SAVIVALDYBĖS TARYBA** |
| **SPRENDIMAS** |
| **DĖL KAUNO MIESTO SAVIVALDYBĖS TARYBOS 2010 M. LIEPOS 9 D. SPRENDIMO NR. T-351 „DĖL IKIMOKYKLINIO IR PRIEŠMOKYKLINIO UGDYMO ORGANIZAVIMO“ PAKEITIMO** |
| 2021 m. liepos 20 d. Nr. T-318 |
| Kaunas |

Vadovaudamasi Lietuvos Respublikos vietos savivaldos įstatymo 6 straipsnio 8 punktu ir 7 straipsnio 7 punktu, Lietuvos Respublikos švietimo įstatymo 7 ir 8 straipsniais, Lietuvos Respublikos socialinės paramos mokiniams įstatymo Nr. X-686 1, 5, 10, 11, 12, 13 ir 15 straipsnių pakeitimo įstatymo 8 straipsniu, Priešmokyklinio ugdymo tvarkos aprašo, patvirtinto Lietuvos Respublikos švietimo, mokslo ir sporto ministro 2013 m. lapkričio 21 d. įsakymu Nr. V-1106 „Dėl Priešmokyklinio ugdymo tvarkos aprašo patvirtinimo“, 2 ir 7 punktais, Kauno miesto savivaldybės taryba nusprendžia:

Pakeisti Kauno miesto savivaldybės tarybos 2010 m. liepos 9 d. sprendimą Nr. T-351 „Dėl ikimokyklinio ir priešmokyklinio ugdymo organizavimo“:

1. Pakeisti nurodytuoju sprendimu patvirtintą Kauno miesto savivaldybės įsteigtų švietimo įstaigų ikimokyklinio ugdymo organizavimo modelių aprašą ir papildyti 121 punktu:

„121. Organizuojant ikimokyklinį ugdymą, ugdymo procesas prasideda rugsėjo 1 d., baigiasi rugpjūčio 31 dieną. Mokslo ir žinių dienai sutapus su poilsio diena, mokslo metų pradžia mokyklos sprendimu nukeliama į artimiausią darbo dieną po poilsio dienos.“

2. Pakeisti nurodytuoju sprendimu patvirtintą Kauno miesto savivaldybės įsteigtų švietimo įstaigų priešmokyklinio ugdymo organizavimo modelių aprašą ir papildyti 151 punktu:

„151. Organizuojant priešmokyklinį ugdymą pagal II–VIII modelius, ugdymo procesas prasideda rugsėjo 1 d., baigiasi rugpjūčio 31 dieną. Mokslo ir žinių dienai sutapus su poilsio diena, mokslo metų pradžia mokyklos sprendimu nukeliama į artimiausią darbo dieną po poilsio dienos.

I modelio ugdymo proceso pabaiga sutampa su bendrojo ugdymo mokykloms nustatyta 1–4 klasių mokinių ugdymo proceso trukme.“

|  |  |  |
| --- | --- | --- |
| Savivaldybės meras |  | Visvaldas Matijošaitis |